CELEX: 31983D0145
Language: el
Date: 1983-03-11 00:00:00
Title: 83/145/ΕΟΚ, Ευρατόμ, ΕΚΑΧ: Απόφαση της Επιτροπής της 11ης Μαρτίου 1983 που αφορά το Μεγάλο Δουκάτο του Λουξεμβούργου, κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0145

83/145/ΕΟΚ, Ευρατόμ, ΕΚΑΧ: Απόφαση της Επιτροπής της 11ης Μαρτίου 1983 που αφορά το Μεγάλο Δουκάτο του Λουξεμβούργου, κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 096 της 15/04/1983 σ. 0050 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Μαρτίου 1983  που αφορά το Μεγάλο Δουκάτο του Λουξεμβούργου, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας  (Το κείμενο στη γαλλική γλώσσα είναι το μόνο αυθεντικό)  (83/145/ΕΟΚ, Ευρατόμ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (1),  τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής, ως προς τους ιδίους πόρους που προέρχονται από το φόρο προστιθέμενης αξίας, της απόφασης της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,  Εκτιμώντας:  ότι για τα οικονομικά έτη 1980 και 1981 η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 80/1134/ΕΟΚ, Ευρατόμ, ΕΚΑΧ (3) και 82/788/ΕΚΑΧ, ΕΟΚ, Ευρατόμ (4)·  ότι, αφενός, το Μεγάλο Δουκάτο του Λουξεμβούργου, ζητά την παράταση των αποφάσεων που έχουν ήδη εκδοθεί και ότι, αφετέρου, επιθυμεί ακόμη να χρησιμοποιήσει τα στοιχεία που αφορούν το έτος που προηγείται του προτελευταίου έτους για τον προσδιορισμό της κατανομής που προβλέπεται στο άρθρο 7 του κανονισμού (ΕΟΚ, Ευρατόμ, ΕΚΑΧ) αριθ. 2892/77· ότι το Μεγάλο Δουκάτο του Λουξεμβούργου απαλλάσσει τις πράξεις σχετικά με το εθνικό τμήμα των διεθνών μεταφορών και ότι έχει τέτοιο δικαίωμα δυνάμει του άρθρου 28 παράγραφος 3 υπό β) της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των Κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (5), η οποία ονομάζεται στο εξής « εκτη οδηγία»· ότι οι πράξεις αυτές πρέπει να λαμβάνονται υπόψη για τον υπολογισμό της βάσης των φόρων που προέρχονται από το φόρο προστιθέμενης αξίας ως πράξεις απαριθμούμενες στο παράρτημα ΣΤ σημείο 17 της έκτης οδηγίας· ότι πρέπει να χορηγείται έγκριση, στο πλαίσιο του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, στο Μεγάλο Δουκάτο του Λουξεμβούργου, το οποίο δεν διαθέτει τα κατάλληλα στοιχεία για τις πράξεις αυτές, να χρησιμοποιήσει κατά προσέγγιση εκτιμήσεις για την κατάρτιση της βάσης των πόρων που προέρχονται από το φόρο προστιθέμενης αξίας ·  ότι για τα πρώτα έτη εφαρμογής της έκτης οδηγίας πρέπει να χορηγούνται ετήσιες εγκρίσεις·  ότι η Συμβουλευτική Επιτροπή των Ιδίων Πόρων έχει εγκρίνει την έκθεση στην οποία αναφέρονται οι γνώμες των μελών της για την παρούσα απόφαση.  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για τον καθορισμό της κατανομής κατά συντελεστή που προβλέπεται στο άρθρο 7 του κανονισμού (ΕΟΚ, Ευρατόμ, ΕΚΑΧ) αριθ. 2892/77, παρέχεται η έγκριση στο Μεγάλο Δουκάτο του Λουξεμβούργου, για το οικονομικό έτος 1982, να χρησιμοποιεί τα στοιχεία που προέρχονται από τους εθνικούς λογαριασμούς για το 1978.  Άρθρο 2  Για το υπολογισμό της βάσης των πόρων ΦΠΑ για το οικονομικό έτος 1982, χορηγείται στο Μεγάλο Δουκάτο του Λουξεμβούργου η έγκριση, κατ' εφαρμογή του άρθρου 9 παράγραφος 3 πρώτο εδάφιο πρώτη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να μη λάβει υπόψη τις ακόλουθες κατηγορίες πράξεων που αναφέρονται στα παραρτήματα Ε και ΣΤ της έκτης οδηγίας:  1. πράξεις που αναφέρονται στο άρθρο 13 υπό Α παράγραφος 1 υπό στ) της έκτης οδηγίας, εκτός από τις πράξεις που αναφέρονται σε ομάδες ιατρικού ή παραϊατρικού χαρακτήρα (παράρτημα Ε σημείο 3)·  2. παροχές υπηρεσιών των πρακτορείων ταξιδίων που ενεργούν επ ' ονόματι και για λογαριασμό του ταξιδιώτη, για ταξίδια που πραγματοποιούνται έξω από την Κοινότητα (παράρτημα Ε σημείο 15) ·  3. είσπραξη δικαιωμάτων εισόδου σε αθλητικές εκδηλώσεις (παράρτημα ΣΤ σημείο 1)·  4. διαχείριση πιστώσεων και ενεγγύων πιστώσεων από πρόσωπο ή οργανισμό άλλον από εκείνο που χορήγησε τις πιστώσεις (παράρτημα ΣΤ σημείο 13).  Άρθρο 3  Για τον υπολογισμό της βάσης των πόρων ΦΠΑ για το οικονομικό έτος 1982, χορηγείται η έγκριση στο Μεγάλο Δουκάτο του Λουξεμβούργου, κατ' εφαρμογή του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να υπολογίσει, χρησιμοποιώντας κατά προσέγγιση εκτιμήσεις, τη βάση τη σχετική με τις ακόλουθες κατηγορίες πράξεων που αναφέρονται στο παράρτημα ΣΤ της έκτης οδηγίας:  1. παροχές υπηρεσιών και παραδόσεις αγαθών παρεπόμενες προς τις παροχές αυτές, οι οποίες πραγματοποιούνται από τις δημόσιες ταχυδρομικές υπηρεσίες στον τομέα των τηλεπικοινωνιών (παράρτημα ΣΤ σημείο 5)·  2. παροχή ύδατος από οργανισμούς δημοσίου δικαίου (παράρτημα ΣΤ σημείο 12)·  3. παροχές υπηρεσιών μεταφοράς για το εθνικό τμήμα των διεθνών μεταφορών (παράρτημα ΣΤ, πρώην σημείο 17).  Άρθρο 4  Η παρούσα απόφαση απευθύνεται στο Μεγάλο Δουκάτο του Λουξεμβούργου.  Έγινε στις Βρυξέλλες, στις 11 Μαρτίου 1983.  Για την Επιτροπή  Christopher TUGENDHAT  Αντιπρόεδρος  (1) ΕΕ αριθ. L 94 της 28. 4. 1970, σ. 19.  (2) ΕΕ αριθ. L 336 της 27. 12. 1977, σ. 8.  (3) ΕΕ αριθ. L 336 της 13. 12. 1980, σ. 35.  (4) ΕΕ αριθ. L 320 της 17. 11. 1982, σ. 16.  (5) ΕΕ αριθ. L 145 της 13. 6. 1977, σ. 1.